

REFERAT DE APROBARE
al proiectului de hotărâre privind aprobarea Regulamentului de organizare și funcționare a Serviciului de iluminat public, a Indicatorilor de performanță, a Studiului de Oportunitate, stabilirii formei de gestiune, a Caietului de sarcini și Contractului cadru de delegare a gestiunii pentru activitățile de întreținere și reparații a sistemului de iluminat public, verificarea/repararea, montarea/demontarea ornamentelor pentru sărbători din Comuna Șoldanu
Stimați Consilieri ai Consiliului Local al Comunei Șoldanu
Subsemnatul, Valeriu MUSTĂȚEA, Viceprimarul Comunei Șoldanu cu atribuții de primar, 
Văzând:
· Hotărârea Consiliului Local al Comunei Șoldanu nr. 3 din 31.01.2018 privind aprobarea înființării Serviciului de iluminat public al Comunei Șoldanu, Regulamentului de organizare și funcționare, Caietului de sarcini și formei de gestiune ale Serviciului de iluminat public.
Luând în considerare:
· prevederile art. 3, art. 4 și ale art. 9 pct. 3 din Carta europeană a autonomiei locale, adoptată la Strasbourg la 15 octombrie 1985 și ratificată prin Legea nr. 199/1997;
· prevederile art. 15 alin. (2), art. 120 alin. (1) și ale art. 121 alin. (1) și (2) din Constituția României, republicată, aprobată prin Legea de revizuire a Constituției României nr. 429/2003;
· prevederile art. 7 alin. (2) din Codul civil al României, aprobat prin Legea nr. 287/2009, republicată, cu modificările și completările ulterioare;
· prevederile art. 211 din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
· prevederile Legii nr. 24/2000 privind normele de tehnică legislativă pentru elaborarea actelor normative, rerepublicată, cu modificările și completările ulterioare.
Analizând prevederile:
· prevederile din Legea serviciilor comunitare de utilități publice nr. 51/2006 republicată, cu modificările și completările ulterioare:
· art. 1 alin. (2) lit. f) - în intelesul prezentei legi, serviciile comunitare de utilitati publice, denumite in continuare servicii de utilitati publice, sunt definite ca totalitatea activitatilor reglementate prin prezenta lege si prin legi speciale, care asigura satisfacerea nevoilor esentiale de utilitate si interes public general cu caracter social ale colectivitatilor locale, cu privire la: iluminatul public;
· art. 3 alin. (4) - Serviciile de utilitati publice sunt furnizate/prestate prin intermediul unor operatori sau al unor operatori regionali definiti potrivit art. 2 lit. g), respectiv lit. h). Operatorii pot avea urmatorul statut: 
   a) compartimente functionale fara personalitate juridica, organizate in structura aparatului de specialitate al primarului sau, dupa caz, al consiliilor judetene; 
   b) servicii publice de interes local sau, dupa caz, judetean, fara personalitate juridica, infiintate si organizate prin hotarari ale autoritatilor deliberative ale unitatilor administrativ-teritoriale respective; 
   c) servicii publice de interes local sau, dupa caz, judetean, cu personalitate juridica, infiintate si organizate prin hotarari ale autoritatilor deliberative ale unitatilor administrativ-teritoriale respective; 
   d) societati reglementate de Legea nr. 31/1990, republicata, cu modificarile si completarile ulterioare, cu capital social integral al unitatilor administrativ-teritoriale respective; 
   e) societati reglementate de Legea nr. 31/1990, republicata, cu modificarile si completarile ulterioare, cu capital social privat; 
   f) societati reglementate de Legea nr. 31/1990, republicata, cu modificarile si completarile ulterioare, cu capital social mixt. 
· art. 8 alin. (1) -  Autoritatile administratiei publice locale au competenta exclusiva, in conditiile legii, in tot ceea ce priveste infiintarea, organizarea, coordonarea si functionarea serviciilor de utilitati publice, precum si in ceea ce priveste crearea, dezvoltarea, modernizarea, administrarea si exploatarea bunurilor proprietate publica sau privata a unitatilor administrativ-teritoriale aferente sistemelor de utilitati publice.
· art. 22 - (1) Gestiunea serviciilor de utilitati publice reprezinta modalitatea de organizare, functionare si administrare a serviciilor de utilitati publice in scopul furnizarii/prestarii acestora in conditiile stabilite de autoritatile administratiei publice locale. 
   (2) Gestiunea serviciilor de utilitati publice se organizeaza si se realizeaza in urmatoarele modalitati: 
   a) gestiune directa; 
   b) gestiune delegata. 
   (3) Modalitatea de gestiune a serviciilor de utilitati publice se stabileste prin hotarari ale autoritatilor deliberative ale unitatilor administrativ-teritoriale, in functie de natura si starea serviciului, de necesitatea asigurarii celui mai bun raport pret/calitate, de interesele actuale si de perspectiva ale unitatilor administrativteritoriale, precum si de marimea si complexitatea sistemelor de utilitati publice. 
   (4) Desfasurarea activitatilor specifice oricarui serviciu de utilitati publice, indiferent de forma de gestiune aleasa, se realizeaza pe baza unui regulament al serviciului si a unui caiet de sarcini, elaborate si aprobate de autoritatile administratiei publice locale, in conformitate cu regulamentul-cadru si cu caietul de sarcini-cadru ale serviciului. In cazul asociatiilor de dezvoltare intercomunitara cu obiect de activitate serviciile de utilitati publice, regulamentul serviciului si caietul de sarcini se elaboreaza in cadrul asociatiei, se supun avizarii autoritatilor administratiei publice locale ale unitatilor administrativ-teritoriale membre, in conditiile mandatului prevazut la art. 10 alin. (5), si se aproba de adunarea generala a asociatiei. 
   (5) Se interzic orice intelegeri sau acorduri de asociere si orice practici concertate dintre operatori, indiferent de modul de organizare, forma de proprietate sau modalitatea de gestiune adoptata, care conduc la accentuarea caracterului de monopol al serviciilor de utilitati publice, la restrangerea, impiedicarea sau denaturarea concurentei pe piata serviciilor de utilitati publice. 
· art. 29 alin. (8) lit. b) - Procedurile de atribuire a contractelor de delegare a gestiunii serviciilor de utilitati publice sunt: 
   a) licitatia publica deschisa - procedura la care orice operator licentiat interesat are dreptul de a depune oferta; 
   b) negocierea directa - procedura prin care unitatile administrativ-teritoriale sau, dupa caz, asociatiile de dezvoltare intercomunitara cu obiect de activitate serviciile de utilitati publice, in numele si pe seama unitatilor administrativ-teritoriale membre, negociaza clauzele contractuale, inclusiv redeventa, cu unul sau mai multi operatori licentiati interesati. 
· prevederile din Legea serviciului de iluminat public nr. 230/2006 cu modificările şi completările ulterioare;
· art. 9 alin. (1) - Elaborarea si aprobarea strategiilor locale de dezvoltare a serviciului de iluminat public, a programelor de investiții privind dezvoltarea si modernizarea infrastructurii tehnico-edilitare aferente, a regulamentului propriu al serviciului, a caietului de sarcini, alegerea modalității de gestiune, precum si a criteriilor si procedurilor de delegare a gestiunii intra in competenta exclusiva a consiliilor locale, a asociațiilor de dezvoltare comunitara sau a Consiliului General al Municipiului București, după caz.
· art. 10 lit. f) - In exercitarea atribuțiilor si responsabilităților ce le revin in domeniul administrării si gestionarii serviciului de iluminat public, autoritatile administratiei publice locale adopta hotarari sau emit dispozitii, dupa caz, privitoare la: elaborarea si aprobarea regulamentului serviciului si a caietului de sarcini, in conformitate cu regulamentul-cadru si caietul de sarcini-cadru, elaborate de A.N.R.S.C.;
· art. 18 alin. (3) și (4) - Consiliile locale, asociațiile de dezvoltare comunitara sau Consiliul General al Municipiului București, după caz, vor aproba indicatorii de performanta, cu respectarea prevederilor stabilite in acest scop in regulamentul-cadru al serviciului de iluminat public si in caietul de sarcini-cadru, care au caracter minimal. Regulamentele proprii ale serviciului si caietele de sarcini trebuie sa cuprindă prevederi prin care se stabilesc cel puțin următoarele:
   a) nivelurile de iluminat, pe zone caracteristice;
   b) indicatorii de performanta a serviciului;
   c) condițiile tehnice;
   d) infrastructura aferenta serviciului;
   e) raporturile operator-utilizator.
· prevederile din Ordinul nr. 86/2007 pentru aprobarea Regulamentului-cadru al serviciului de iluminat public:
· art. 1 - Prevederile prezentului regulament-cadru se aplica serviciului de iluminat public din localitatile in care exista sisteme de iluminat public, indiferent de marimea acestora.
· prevederile din Ordinului nr. 87/2007 pentru aprobarea Caietului de sarcini-cadru al serviciului de iluminat public:
· art. 1 - Prezentul caiet de sarcini-cadru stabileste modul de intocmire a caietelor de sarcini de catre consiliile locale, Consiliul General al Municipiului Bucuresti si asociatiile de dezvoltare comunitara, dupa caz, care infiinteaza, organizeaza, conduc, coordoneaza si controleaza functionarea serviciul de iluminat public si care au totodata atributia si responsabilitatea de a monitoriza si de a controla gestiunea si administrarea acestuia, precum si modul de functionare si exploatare a infrastructurii tehnico-edilitare aferente, indiferent de forma de gestiune adoptata.
· prevederile Legii nr. 98/2016 privind achizițiile publice;
· prevederile Ordinului comun al Președintelui Autorității Naționale de Reglementare în Domeniul Energiei și Autorității Naționale de Reglementare pentru Serviciile de Gospodărie Comunală nr. 5/93/2007 pentru aprobarea Contractului-cadru privind folosirea infrastructurii sistemului de distribuție a energiei electrice pentru realizarea serviciului de iluminat public;
· prevederile Ordonanței de urgență a Guvernului nr. 57/2019 privind Codul administrativ: 
· art. 129 alin. (1) - Consiliul local are inițiativa și hotărăște, în condițiile legii, în toate problemele de interes local, cu excepția celor care sunt date prin lege în competența altor autorități ale administrației publice locale sau centrale.
· art. 129 alin. (2) lit. d) - Consiliul local exercita următoarele categorii de atribuții: atribuții privind gestionarea serviciilor de interes local;
· art. 129 alin. (7) lit. n) - In exercitarea atribuțiilor prevăzute la alin. (2) lit. d), consiliul local asigura, potrivit competentei sale si in condițiile legii, cadrul necesar pentru furnizarea serviciilor publice de interes local privind: serviciile comunitare de utilități publice de interes local. 
Față de elementele prezentate mai sus, în temeiul art. 139 alin. (1) și alin. (3) lit. g) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, vă trimit spre competentă analiză și aprobare Proiectul de hotărâre nr. aprobarea Regulamentului de organizare și funcționare a Serviciului de iluminat public, a Indicatorilor de performanță, a Studiului de Oportunitate, stabilirii formei de gestiune, a Caietului de sarcini și Contractului cadru de delegare a gestiunii pentru activitățile de întreținere și reparații a sistemului de iluminat public, verificarea/repararea, montarea/demontarea ornamentelor pentru sărbători din Comuna Șoldanu.

